Aalborg Universitet fortsætter sin stigning på verdensranglisten over verdens universiteter.

Times Higher Education (THE) World University Rankings liste viser at Aalborg Universitet kravler længere op ad rangstigen. Den nordjyske uddannelsesinstitution er i år placeret i feltet 301-350 mod en plads i kategorien 351-400 sidste år. Ifølge THE-listen er verdens bedste universitet igen i år California Institute of Technology.